钦定古今图书集成/明伦汇编/宫闱典/第023卷 > 《慰皇太后上仙表》苏轼
## 钦定古今图书集成/明伦汇编/宫闱典/第023卷 > 《慰皇太后上仙表》苏轼

伏睹正月十四日《大行皇太后遗诰》者，恸发六宫，悲
缠九土。奉讳哀殒，不知所云。臣轼〈中谢〉大行皇太后，
德冠三朝，化行四海。独决大策，“措天下于泰山之安；
退避东朝，复明辟为万世之法。奄终寿禄，莫晓天心。
恭惟皇帝陛下，仁孝自天，哀伤过礼。唯圣达节，岂复
行曾、闵之难；以民为心，则当法舜、禹之大。愿少宽于
追慕，庶下答于臣民。臣以外郡居住，不获奔赴阙庭。
无任哀痛陨越之至。”